A NETFLIX DOKUMENTUMFILM-SOROZATA
A delfinekben van valami varázslatos.
A megjelenésük barátságos.
Ugyanakkor valószínűtlen is.
Egyértelműen intelligensek.
És van bennük erő.
Ugyanakkor alig tudunk róluk valamit.
Most, hogy belemerülhetünk a világukba,
felfedezhetjük, mennyire kifinomultak.
Minél mélyebbre nézünk,
annál jobban hasonlítanak ránk.
DELFINEK
BAHAMA-SZIGETEK ÉSZAKI-ATLANTI-ÓCEÁN
VÍZHŐMÉRSÉKLET: 26 °C
Olyan világba született, amelyben lélegezni sem tud.
A fiatal foltos delfinnek még sokat kell tanulnia a tengeri túlélés titkairól.
Szerencsére jó tanára van.
Az anyja.
És a család és a barátok népes csoportja.
Segítenek megtanítani neki,
hogyan találjon ételt,
és hogy kerülje el a veszélyt.
De a delfintársadalom bonyolult.
A legnagyobb kihívás megtanulni beilleszkedni.
Ezekben a meleg, sekély vizekben
egy másik faj is él.
A palackorrú delfin.
Tökéletes helynek tűnik a kicsi felnevelésére.
De az élet még itt sem könnyű.
Követik őket.
Egy csapat hím,
és párosodni akarnak.
Megtámadhatják a kicsit, hogy megkapják az anyát.
Az üldözők száma nő.
Az anya mindent megtesz, hogy megvédje a borját.
Végül
legyőzi őket.
De a kicsi eltűnt.
Egyedül kevés az esélye.
Újra együtt van az anyával…
és a szövetségeseikkel.
A borjú már kicsit többet tud a világ dolgairól,
de a delfinné nevelődése csak most kezdődött.
A delfinek ugyanúgy levegőt lélegző emlősök, mint mi.
Az őseik egykor a szárazföldön éltek,
de 50 millió évvel ezelőtt
csodálatos dolgot tettek.
Elhagyták a szárazföldet, és áttértek a tengeri életmódra.
Miközben a család egyik ága
planktonokkal táplálkozó sziláscetté vált,
belőlük áramvonalas,
gyorsan gondolkodó ragadozó lett.
A világ óceánjaiban ma több mint 40 delfinfaj vadászik.
A trópusi vizektől…
a sarki tengerekig,
sőt, még a folyókban is, sok ezer kilométerre az óceántól.
Ha valahol van zsákmány,
okosan vadászó delfin is akad.
A család legnagyobb tagja a kardszárnyú delfin, vagyis az orka.
Akár kilenc méteresre is megnő,
és héttonnás is lehet.
Napi 45 kg táplálékra van szüksége.
Ez nem könnyű télen, a sarki vizekben.
Hacsak nem tudja, hol vadásszon.
KVALØYA NORVÉG-TENGER
VÍZHŐMÉRSÉKLET: 6 °C
A leghidegebb hónapokban
a kedvenc zsákmányuk a védett fjordokba húzódik vissza.
A hering.
Több milliárd hering.
Rábukkanni a pontos helyükre
nem könnyű feladat.
Elkapni még nehezebb őket.
A tapasztalt nőstény vezetésével
a csapat becélozza a heringrajt.
Amíg a heringek tartják a formációt,
nehéz elkapni őket.
De az orkáknak megvan a tervük.
Hangimpulzusokkal
és fehér hasuk megvillantásával
a sekély víz felé terelik a rajt.
A pánik miatt a halak egyre jobban összetömörülnek.
Amíg végre
az orkák lecsaphatnak.
A farkukkal erős lökéshullámokat keltenek.
Ez gyakorlatilag kiüti a heringeket.
Amint a halak elkábultak,
az orkák szabadon lakomázhatnak.
A delfinek csapatmunkával maximalizálják a vadászat sikerét.
A nyílt óceánon pedig
elképesztő erőt képviselnek.
Trópusi delfinek óriási csapata.
Egy több mint ezer példányból álló raj.
Annyira hatékonyan vadásznak,
hogy rengeteg idejük van lazítani.
FERNANDO DE NORONHA DÉLI-ATLANTI-ÓCEÁN
VÍZHŐMÉRSÉKLET: 26 °C
Brazíliától 320 kilométerre keletre ez a szigetcsoport kedvelt pihenőhelye
a trópusi delfineknek.
A sziget sekély öblei felé tartanak.
Az első megérkezőket szétveti a jókedv.
Ők a delfinek családjának tornászai.
Három méter magasra ugranak,
és akár hétszer is megpördülnek.
Láthatóan jól érzik magukat.
De azt sejtjük, más oka is van.
Lehet, hogy kommunikálnak,
az öbölbe érkező társaikat üdvözlik.
A nagy csapat védelmében
a delfinek lazíthatnak.
Teljesen nem kapcsolhatnak ki,
különben megfulladnak.
Ezért az agyuknak mindig a fele pihen,
és az egyik szemük figyeli, merre mennek.
Alvó úszás, félsebességgel.
Amíg az idősebb delfinek pihennek,
a fiatalok játszanak.
Egy hínárdarabot passzolgatnak.
Elég egyszerűnek tűnik.
Pedig ez a játék meglepően kifinomult.
Tárgyhasználat,
a mozdulatok lemásolás, és ami a legfontosabb,
egymás megértése.
Ezt minden felnövő delfinnek meg kell tanulnia.
BAHAMA-SZIGETEK ÉSZAKI-ATLANTI-ÓCEÁN
VÍZHŐMÉRSÉKLET: 26 °C
Egyéves korára
a fiatal foltos delfin szinte folyékonyan beszél delfinül.
Sok minden kommunikálható testbeszéddel és tapintással.
Az úszók összedörzsölése megnyugtatás,
mint a kézfogás.
De néhány dolog csak hanggal mondható el.
Az anyja egyedi hívást ismétel.
Az egyedi füttyjelét.
Segít megtalálni az anyját a tömegben.
És miután megtanulta lemásolni,
a nevén szólíthatja az anyját.
Itt az ideje, hogy a saját füttyjelével kísérletezzen.
Ahogy a gyerekek,
a delfinek is évekig tanulnak beszélni.
És ha egyszer elkezdtek beszélni…
egy pillanatra sem hagyják abba.
De a delfinek hangképességei messze túlmutatnak a szavakon.
A helyi palackorrúak élelmet keresnek a tengerfenéken.
Úgy tűnik, nincs itt sok minden.
Ők azonban azt is látják, amit mi nem.
Nagy sebességű kattintásfolyamot adnak ki,
ötszázat másodpercenként.
A visszaverődő hang alapján
megtalálják a homokban rejtőző halakat.
A hanglokáció rendkívüli hatodik érzék,
amellyel a delfinek a legvalószínűtlenebb helyeken is képesek vadászni.
DÉL-KAROLINA ÉSZAKI-ATLANTI-ÓCEÁN
VÍZHŐMÉRSÉKLET: 26 °C
Egy iszapos folyótorkolat.
Apály van.
Ilyenkor veszélyes a folyón felfelé úszni.
De ez a delfin tudja, hogy a torkolat tele van halakkal.
Hanglokációs szervével
utat talál a sós vízben,
és rálel a zsákmányra.
Az egyetlen gond az,
hogy apálykor elrejtőznek az osztrigaágyakban.
Ott pedig megsérülne az érzékeny bőre.
Valahogy ki kell hajtania a halakat a nyílt vízre.
A farkával csapkodva
kiűzi őket rejtekhelyükről.
A homokos partok felé, ahol biztonságosan lecsaphat.
Csak néhány delfin tanult meg így vadászni.
És a technika naponta csak néhány órán át használható.
Amikor megérkezik a dagály,
a halak szétszóródnak.
Új stratégiára van szükség.
Csatlakoznak hozzá a barátai,
és együtt a szélesebb csatornák felé indulnak.
Aztán…
várnak.
Amikor elúszik egy halraj,
a delfinek támadásba lendülnek,
és a partra mossák a halakat.
A hanglokáció és a csapatmunka segítségével
az iszapban is lakomára lelnek.
A nyílt óceánon maximálisan ki kell használniuk a képességeiket.
KANÁRI-SZIGETEK ÉSZAKI-ATLANTI-ÓCEÁN
VÍZHŐMÉRSÉKLET: 21 °C
A mélységi vadászat kihívása
életre hívta az egyik legkülönösebb delfinfajt.
A gömbölyűfejű-delfin talán furcsán néz ki,
de pontosan a fején levő dudor a sikere titka.
A hanglokátora hatótávolsága több száz méter.
A delfinek közt az ő hanglokációs szervük a legerősebb.
A gömbölyűfejű-delfin a tintahalakra így akár
800 méteres mélységben is vadászhat.
A kicsik még nem tudják ilyen sokáig visszatartani a lélegzetüket.
Ezért a családtagok felváltva vigyáznak rájuk a felszínen.
A nagymama több mint 50 éves.
De a teste még mindig tejet termel a fiatalok táplálására.
Ezek a delfinek 70 évig is élnek,
és egész életükben a családdal maradnak.
Valószínűleg a leghosszabb, legtartósabb kötelék
az egész állatvilágban.
Amikor a vadászok felbukkannak, nyilvánvaló, hogy sikeresek voltak.
Ideje tovább indulni.
A nagymama fejében ott van óceáni otthona térképe.
A szigetek partját elérő hullámok hangját figyeli,
és a folyótorkolatok körül örvénylő víz zaját.
Az akusztikus tereptárgyak megmutatják az utat.
De néha
még ezek a tájékozódóművészek is eltévednek.
Minden évben
több száz delfin sodródik ki a tengerparti homokra.
Leggyakrabban a gömbölyűfejű-delfinek.
Elég, ha csak egy-kettő téveszt utat,
és kötelességtudatból az egész család követi őket.
A segélykérésük néha több száz delfint csal oda.
A természeti katasztrófák,
a zajszennyezés és a betegség
szintén az okok közt szerepel.
De az ilyen esetek pontos okát ma is kevéssé értjük.
Az emberek mindent megtesznek, hogy életben tartsák,
és visszasegítsék őket a tengerbe.
Az emberek és a delfinek közötti kapcsolat mély.
Kevés élőlény keresi úgy az izgalmakat, mint mi.
Közös az is, hogy az önkifejezési módunknak nincs túlélési szerepe.
De a jelek szerint a játéknak megvan a célja.
Rengeteg hormont termel,
amelyek magabiztosságot és örömet okoznak.
A közös játék fokozza ezeket az érzelmeket,
vonzóvá téve a csapatmunkát és a barátokkal töltött időt.
Talán ezért keresik a delfinek mások társaságát.
Játszanak a fajtársaikkal.
Velünk.
És más állatokkal.
A delfinek híresek barátságos természetükről.
De sötétebb oldaluk is van.
PATAGÓNIA DÉLI-ATLANTI-ÓCEÁN
VÍZHŐMÉRSÉKLET: 12 °C
Amikor az óceán csúcsragadozói vadásznak,
semmi sincs biztonságban.
Déli simabálnák.
A tömegük akár 80 tonna is lehet.
Tízszer nehezebbek az orkáknál.
Csakhogy falkában vadászva
az orkák szinte megállíthatatlanok.
A bálnák kiúsznak a sekély vízbe,
hogy ne támadhassák őket alulról.
De az orkák nem adják fel könnyen.
Felváltva támadják
a bálnák oldalát,
ott, ahol a legjobban fáj.
A bálnák visszavágnak.
De az orkák csak akkor adják fel, amikor a harc zaja
további bálnákat vonz oda.
Az orkák képessége ilyen nagy zsákmány elejtésére
adta nekik a „bálnagyilkos”
vagy „gyilkos bálna” nevet.
A delfinek nem csak kíméletlen vadászok.
Meglepően agresszívek is tudnak lenni egymással.
BAHAMA-SZIGETEK ÉSZAKI-ATLANTI-ÓCEÁN
VÍZHŐMÉRSÉKLET: 26 °C
Hatéves korára
ezen a fiatal foltos delfinen
végre megjelentek a faj jellegzetes foltjai.
Kevesebbet találkozik anyával,
és több időt tölt a barátaival.
A szövetségépítés kulcsfontosságú ezekben a korai években.
A delfinek több és intenzívebb kapcsolatot építenek ki
bármilyen más állatnál, minket kivéve.
Ahogy felnő, az élet bonyolultabb lesz.
És minden barátra szüksége lesz.
A Nyugat-Ausztráliában élő palackorrúdelfin-közösséget
a világ legkifinomultabb delfintársadalmának tartják.
Kétezren élnek egyetlen öbölben.
CÁPA-ÖBÖL INDIAI-ÓCEÁN
VÍZHŐMÉRSÉKLET: 21 °C
A párosodási időszakban
mindennél fontosabb, hogy kit ismernek.
A csapatokba verődő hímeknek
nagyobb az esélye a párosodásra.
Ez a trió az öböl keleti oldalán cirkál.
Húsz éve jó barátok.
Az összehangolt úszás mutatja, mennyire szoros a kapcsolatuk.
A jól megkoreografált mozdulatok lenyűgözik az ellenkező nemet.
Ott van a keresztezés.
A pillangó.
A kettős farokérintés.
A szinkron merülés.
A kettős ugrás.
A tangó.
És a fejkilógatás háton.
Minél látványosabb a gyakorlat,
annál vonzóbbnak tűnnek.
Azonban így is sokszor napokig tart a nőstények meghódítása.
És most versenytársuk akadt.
A nyugati oldalon
rivális csapatok alakulnak.
A keleti oldali triónak erősítés kell.
Ezért szólnak a barátaiknak.
A gyengébb általában feladja.
De ha a csapatok egyenlő méretűek,
a harc súlyos sérülést okozhat.
Egy órával később
már vége az egésznek.
Az erős szövetségnek és a csapatmunkának köszönhetően
a keleti oldal baráti társasága nyert,
és ők kapnak esélyt, hogy a következő generáció apái legyenek.
Az intelligencia és az együttműködés
sikeressé tette a delfineket az óceánok világában.
Csakhogy az otthonuk gyorsan változik.
És még ezek a jól alkalmazkodó állatok is küszködnek.
A tengerek egyre zajosabbak.
Melegebbek.
És szennyezettebbek.
A hínár helyett
manapság sok delfin műanyag zacskókkal játszik.
Évente több mint 100 000 tengeri emlős pusztul el a hulladék lenyelése miatt.
A kémiai szennyezés pedig
a szaporodóképességüket fenyegeti.
A delfineket azonban leginkább az ipari jellegű halászat veszélyezteti.
Gyorsan kimerülnek az élelemforrások,
és a hálókban százezrével fulladnak meg
minden évben.
Azonban a viselkedésünk apró módosítása is
hatalmas változást hozhat.
DÉL-KAROLINA ÉSZAKI-ATLANTI-ÓCEÁN
VÍZHŐMÉRSÉKLET: 17 °C
A rákászhajók hálóiba…
más állatok is belegabalyodnak.
Ezek a hálók azonban már különleges nyílásokkal készülnek,
hogy a nagyobb állatok elmenekülhessenek.
A helyi palackorrúak megtanulták megkeresni őket,
és gazdag lakomát találnak a nyílásoknál.
A halálcsapákba bemerészkedni veszélyes manőver.
De ezek az éhes delfinek vállalják a kockázatot.
A halászok nem zavarják el őket.
Nem a zsákmányukat akarják.
Sokat kell még tanulnunk a delfinekről.
És bár egyes fajok a kihalás szélére sodródtak,
ma is találunk újakat.
MOCAJUBA TOCANTINS FOLYÓ
VÍZHŐMÉRSÉKLET: 28 °C
Régóta gondoljuk azt, hogy öt folyami delfinfaj van a világon.
A biológusok most úgy gondolják, találtak egy hatodikat.
Az araguaiai folyamidelfinből mindössze 1000 példány lehet.
Viszont ebben a brazil városban minden egyes napon
megjelenik néhány.
A helyi gyerekek alig várják őket.
Könnyű megérteni, miért szeretik
ezeket a varázslatos állatokat.
Az emberek és a delfinek nagyon eltérő világban élnek…
de sok közös van a természetünkben.
Mély kapcsolatot ez, amit ápolniuk kell
a jövő generációinak.
A feliratot fordította: Vass András